### MƏTN REDAKTORU

24

## MƏTNİN NİZAMLANMASI

- Siyahılara aid hansı nümunələr göstərə bilərsən?
- Bu dərslikdə siyahılara harada rast gəlmisən?

Siyahı

Bəzən mətndə nəyi isə sadalamaq lazım gəlir. Sadalamaları daha cəlbedici və aydın etmək üçün siyahılardan istifadə olunur.

Siyahının bəndləri ------------>
bir-birindən xüsusi
simvollar - nişanlar
vasitəsilə ayrılır.

Nişanlanmış siyahı
Bəndlərinin qarşısında nişan qoyulmuş siyahı nişanlanmış siyahı adlanır.

WordPad mətn redaktorunda nişanlanmış siyahılar yaratmaq çox asandır. Bu proqramda nişan kiçik qara dairəcik (•) şəklində göstərilir.

### Nişanlanmış siyahıların yaradılması

1. Kursoru siyahının başlayacağı yerə qoy.
2. Alətlər zolağındakı düyməsini çıqqıldat. Kursordan qabaqda kiçik qara dairəcik (•) yaranacaq.
3. Mətni daxil edib <Enter> klavişini bas. Siyahının növbəti bəndi yaranacaq.
4. 3-cü addımı lazım olan qədər təkrarla.
5. Siyahı ilə işi tamamlamaq üçün <Enter> klavişini iki dəfə bas.

FİKİRLƏŞ
Yuxarıdakı alqoritmi siyahı hesab etmək olarmı?