açar sözlər

- Alqoritm
- Hərəkətlər planı
- Alqoritmin icraçısı
- İcraçının komandalar siyahısı
- Proqram

İcraçının komandalar siyahısı

İcraçı insan, heyvan və digər obyekt ola bilər. Ümumiyyətlə, alqoritmdə hər bir icraçının yerinə yetirə biləcəyi müəyyən komandalar toplusu olur. Belə komandalar toplusu icraçının komandalar siyahısı (İKS) adlanır. İcraçı ancaq İKS-ə daxil olunan komandaları başa düşür.

DÜZLƏN
SAĞA DÖN
SOLA DÖN
ADDIMLA MARŞ

OTUR
DUR
UZAN

LEFT
RIGHT
UP
DOWN

Kompüter proqramları

Kompüterin özü də bir icraçıdır. Onun komandalar siyahısı çoxlu sayda komandadan ibarətdir. Ona görə də kompüterlər bir-birinə bənzəməyən müxtəlif işləri yerinə yetirə bilir.

Kompüter bu işləri necə icra edir?

Əlbəttə ki cürbəcür proqramlar vasitəsilə.

Kompüter proqramları kompüterin başa düşəcəyi dildə yazılmış komandalar ardıcıllığıdır.

BU MARAQLIDIR
Müasir proqramlar yüzlərcə və hətta minlərcə sətirdən ibarət olur; məsələn, “Windows 98" əməliyyat sisteminin proqramlarının mətni 18 milyondan çox sətirdən ibarətdir.