açar sözlər

- İnformasiya prosesləri
- Texnika
- Avtomat
- Robot

İnsanlar informasiya ilə işləmək üçün müxtəlif alət və texniki vasitələr yaratmışlar.

Termometr istiliyi, tərəzi çəkini, spidometr sürəti bilməkdə bizə yardım edir.

Termometr

Termometrin göstəricisi havanın hərarətindən asılı olaraq dəyişir.

Tərəzi

Tərəzi yükün ağırlığını göstərir.

Spidometr

Avtomobilin sürəti artıb-azaldıqca spidometrin göstəricisi də dəyişir.

Bu cihazların hər biri xarici təsiri informasiyaya çevirir. Deməli, informasiya prosesləri texnikada da baş verir.

FİKİRLƏŞ
Əsgər əlindəki cihazla nə edir? Sizcə, o nə haqda informasiya alır?

Texnika

İnsanların hazırladığı alət, cihaz, qurğu və mexanizmlərin ümumi adı texnikadır. Bəzi texniki qurğular insan müdaxiləsi olmadan işləyir. Belə qurğular avtomatlar adlanır; məsələn, işıqfor nəqliyyat və piyadaların hərəkətini avtomatik idarə edir.