açar sözlər

- Rəsmin çapı
- Printer
- Çıxış qurğusu
- Səhifənin parametrləri
- Şəklin atributları

Monitorun ekranı ilə printerdəki vərəqin ölçüləri eyni deyil. Ona görə də çox zaman ekrandakı şəkil kağızda istədiyiniz kimi yerləşmir.
Əlbəttə, bir neçə dəfə çapdan sonra istəyinizə nail ola bilərsiniz. Ancaq nəzərə almaq lazımdır ki, hər dəfə əlavə kağız və boya istifadə olunacaq.

Qabaqcadan baxış

Şəkli çapa verməzdən öncə kağızda onun necə görünəcəyinə monitorun ekranında baxmaq olar. Bu məqsədlə File menyusunda Print Preview komandasından istifadə edilir.

Səhifənin yönü

Bəzən şəkli vərəqin eninə çap etmək lazım gəlir. Bunun üçün çapdan qabaq Print menyusunda Page setup bəndini seçmək lazımdır. Açılan pəncərənin Orientation bölməsində vərəqin istiqaməti müəyyən olunur. Bundan başqa, bu pəncərənin Centering bölməsindən istifadə etməklə şəkli vərəqin ortasına yerləşdirmək olar.