açar sözlər

- Qrafik redaktor
- Paint proqramı
- Əyri xətt aləti
- Pozan aləti
- Hava fırçası aləti
- Rəng seçimi aləti

Əyri xətt

Qrafik redaktorda əyri xətləri daha səliqəli çəkmək üçün xüsusi alətdən – Əyri xətt alətindən istifadə olunur.

### Əyri xətt aləti ilə iş alqoritmi

1. Paint qrafik redaktorunu başlat.
2. Formatlar (Shapes) qrupunda düyməsini çıqqıldatmaqla Əyri xətt alətini seç.

3. Xəttin qalınlığını seçmək üçün Ölçü (Size) qrupunda müvafiq qalınlığı seç.
4. Siçanın göstəricisini iş sahəsinin istənilən yerinə apar.
5. Siçanın sol düyməsini basıb saxlamaqla xətt çək.
6. Siçanın sol düyməsini burax.
7. Siçanın göstəricisini iş sahəsinin istənilən yerinə apar.
8. Siçanın sol düyməsini basıb saxlamaqla onu hərəkət etdir.
9. İstədiyin əyri xətti alandan sonra sol düyməni burax. Siçan nə qədər uzağa aparılsa, əyrilik də bir o qədər çox olacaq.

Əyri xətt aləti vasitəsilə bir xətti iki dəfə də əymək olar. Bunun üçün siçanın sol düyməsini yenidən basıb onu başqa istiqamətə hərəkət etdirmək lazımdır.

FİKİRLƏŞ

Qrafik redaktorda bu şəklin hazırlanmasında hansı alətlərdən istifadə olunmuşdur?