### MƏNTİQ

8

## “VƏ”, “VƏ YA” SÖZLƏRİ OLAN
MÜRƏKKƏB MÜLAHİZƏLƏR

- “Və”, “və ya” sözlərindən istifadə etməklə cümlələr söylə.
- Cümlədə nə zaman “və” sözündən istifadə olunur?

Obyekti sözlə təsvir etmək üçün nəqli cümlələrdən istifadə olunur; məsələn: “Şəkildə palıd, söyüd və şam ağacları var”, “Qızın bantları göy rəngdədir”. Şəklə baxmaqla bu fikirlərin doğru, yaxud yalan olduğunu söyləmək olar.

Məntiqi mülahizə

“Doğru”, yaxud “yalan” olan hər hansı nəqli cümlə məntiqi mülahizə adlanır. Həqiqətə uyğun olan mülahizə doğru, həqiqətə uyğun olmayan mülahizə isə yalandır.

- Bakı Azərbaycanın paytaxtıdır.
- Alqoritmdə təkrarlanan hərəkətlər
  ardıcıllığı dövr adlanır.

DOĞRU

- Şəkildə qış fəsli təsvir olunub.
- Kompüterdə mətnlərlə işləmək üçün
  qrafik redaktordan istifadə olunur.

YALAN

Şəklə baxıb belə mülahizə də söyləmək olar: “Balaca qızın göy bantları və qırmızı ayaqqabıları var”.

<---

Bu fikir iki sadə mülahizədən ibarətdir: “Balaca qızın göy bantları var”, “Balaca qızın qırmızı ayaqqabıları var”.