Periferiya qurğuları

Kompüterə printer, skaner, səsucaldanlar, coystik, mikrofon, rəqəmsal kamera kimi yardımçı qurğular da qoşula bilər. Bunlara periferiya qurğuları deyilir.

Printer vasitəsilə mətnləri və şəkilləri kağızda çap etmək olur.

Səsucaldanlar səs informasiyasını çıxışa vermək üçündür.

Qrafik informasiyanı kompüterə daxil etmək üçün skanerdən istifadə olunur.

Mikrofon vasitəsilə səs informasiyası kompüterə daxil edilir.

Bəzi kompüter oyunlarında coystik qurğusundan istifadə olunur.

FİKİRLƏŞ

Tutaq ki, həm kalkulyatorun, həm də kompüterin var. Elə tapşırıqlar fikirləş ki, onları yerinə yetirmək üçün:

1. təkcə öz beynin kifayət etsin;
2. kalkulyatordan istifadə edilsin;
3. kompütersiz mümkün olmasın.