FİKİRLƏŞ
Belə bir mənzərə ilə rastlaşmısanmı? Səncə, belə bir vəziyyət nə vaxt baş verir?

Robot

Avtomat qurğuların ən geniş yayılmış növü robotlardır. Zavod və fabriklərdə müxtəlif istehsalat proseslərində robotlar insanları əvəz edir.

Robotlar insanlardan fərqli olaraq heç zaman eyni işi görməkdən "yorulmur".
Onlar həm də uzun müddət fasiləsiz işləyə bilir.

“Robot” termini çex dilindəki “robota” sözündən götürülmüşdür və “ağır iş” deməkdir.

Bəzi robotlar zahiri görünüşcə də insana bənzəyir.

FİKİRLƏŞ
Robotlar haqqında hansı bədii və cizgi filmlərinə baxmısan?