Yazının meydana çıxması ilə informasiyanın uzaq məsafəyə ötürülməsində yeni vasitələr yarandı. Yüz illər ərzində məktublar ünvanına çaparlar vasitəsilə çatdırılırdı.

Bəzən bu məqsədlə göyərçinlərdən də istifadə edirdilər.

Sonra poçt xidmətləri yarandı.

Teleqrafın icadı məlumatları uzaq məsafələrə çox qısa zamanda ötürməyə imkan verdii. XIX əsrin sonunda radio ixtira olundu.
Televiziya isə uzun müddət insanların başlıca informasiya mənbəyi oldu.

Səs informasiyasının ötürülməsində telefonlar geniş imkanlar açdı. Müasir telefonlarla həm də qrafik və video informasiyaları ötürmək mümkündür.

Kompüterlərin meydana çıxması ilə informasiyanın ötürülməsində yeni dövr başlandı. Sonra insanlar bir kompüterdə olan informasiyanı digərinə ötürmək üçün onları birləşdirməyi öyrəndilər.

açar sözlər

- İnformasiyanın ötürülməsi
- İnformasiyanı ötürmə vasitələri

BU MARAQLIDIR
Ötən əsrin 80-ci illərində maraqlı bir sınaq aparılmışdır: məktub hansı yolla ünvanına daha tez çatar – təyyarə ilə, poçtla, yaxud göyərçin vasitəsilə. Yarışın birincisi göyərçin olmuşdur. O, göndərilmə və qəbul zamanı məktubun qeydiyyatına vaxt itirmədiyindən müasir vasitələri qabaqlamışdır.
FİKİRLƏŞ
Kimsəsiz adada uzaqdan görünən gəmi ilə əlaqə yaratmaq üçün hansı vasitədən istifadə edərdin?