Yoxlama suallar

1. Ümumi əlamət dedikdə nə başa düşürsən? Dərsliklərin hansı ümumi əlamətləri var?

2. Aşağıdakı cədvəl neçə sətir və neçə sütundan ibarətdir?

   |  | Paytaxtdan ...
   Salyan | Kür çayı sahilində | 126 km
   Culfa | Araz çayı sahilində | 560 km
   Mingəçevir | Kür çayı sahilində | 288 km

3. Cədvəlin birinci sütunundakı obyektlərin ümumi əlaməti nədir?
4. Qırmızı və göy xanalarda hansı əlamətlərin adı yazılmalıdır?
5. Sinif otağınız haqqında hansı doğru və yalan mülahizələr söyləmək olar?
6. “Və”, “və ya” sözləri olan doğru mülahizələr söylə.
7. “Qışda ağacların çoxu yarpaqlarını tökür” mülahizəsini “əgər – onda” qaydası ilə necə söyləmək olar?
8. “Bütün kitabların səhifələri var. “İnformatika” dərsliyi kitabdır” mülahizələrindən hansı nəticəni çıxartmaq olar?

9. Riyaziyyat dərslərində məsələnin həll alqoritmini, əsasən, hansı formalarda təqdim edirsən?

   a) cədvəllə
   b) sxemlə
   c) sözlə
   d) şəkillə

10. Sxemlər hansı növ alqoritmlərə aiddir?

11. 3 litrlik və 5 litrlik su balonları vasitəsilə 1 litr suyu necə almaq olar?