Məsələnin həll alqoritmini
aşağıdakı kimi vermək olar:

Başlanğıc

1. Keçini o biri sahilə apar
2. Tək qayıt
3. Canavarı o biri sahilə apar
4. Keçini geri qaytar
5. Kələmi o biri sahilə apar
6. Tək qayıt
7. Keçini o biri sahilə apar

Son

Sözlə verilmiş alqoritmi blok-sxem şəklində göstərək

FİKİRLƏŞ

- Qayıqçı nə üçün ilk olaraq keçini aparmalıdır?
- Tutaq ki, qayıqçı 3-cü addımda canavarı deyil, kələmi apardı. Bu halda məsələnin həll alqoritmini söylə.

Xətti alqoritm

Göründüyü kimi, alqoritmin addımları ardıcıl yerinə yetirilir. Deməli, qayıqçının hərəkətlər ardıcıllığı xətti alqoritm təşkil edir.

Xətti alqoritmlərə aid başqa bir məsələyə baxaq.

Rahib

Bu məsələ “Hanoy qülləsi” adı ilə məşhurdur.

Üç mil verilib. Onlardan birinə müxtəlif ölçülü üç halqa elə keçirilib ki, hər halqa özündən böyük halqanın üzərində yerləşir.
Bu halqaları ikinci milə eyni qayda ilə yığmaq lazımdır.
Bunun üçün üçüncü mildən istifadə etmək olar. Nəzərə almaq lazımdır ki, hər addımda yalnız bir halqanı götürmək olar və onu özündən kiçik halqanın üzərinə qoymaq olmaz.