### MƏNTİQ

7

## QRUP VƏ ALTQRUP

- Obyektləri hansı əlamətlərinə görə qruplaşdırmaq olar?
- Sinif yoldaşlarından kimlərlə və nə üçün dostluq edirsən?
- Sizi qrup hesab etmək olarmı?

Qrup

Obyekti təsvir etmək üçün, adətən, onun ümumi adından istifadə edildiyini bilirsiniz; məsələn: “Bu, idman alətidir ", “Bu, şahmat fiqurudur ", “Bu, hərfdir " və s.

Şəkildəki obyektlərin ümumi adı “musiqi alətləri”dir. Deməli, bu qrupdakı bütün obyektlərin ümumi əlamətləri var: insanlar tərəfindən düzəldilir, səs çıxarır, onlarda musiqi ifa olunur.

FİKİRLƏŞ
Milli musiqi alətlərimizdən hansılarını tanıyırsan?