Paint qrafik redaktorunda çox asan yolla mozaika və naxışlar yaratmaq olur.

### Naxışın qurulması alqoritmi

1. Formalar (Shapes) qrupumda Düzbucaqlı alətini seç və <Shift> klavişini basıb saxla. İş sahəsinin istədiyin yerində müvafiq fiqur çək. Çəkilən fiqur kvadrat olacaq.
2. Düz xətt alətindən istifadə edərək kvadratın qarşı künclərini birləşdir.

3. Alətlər (Tools) qrupunda Rənglə doldurma alətindən istifadə edərək şəkli nümunəyə uyğun rənglə.

4. Şəffaf seçdirmə bəndini seç.
5. TƏKRARLA 3 DƏFƏ

6. Şəkli seçdir.

7. <Ctrl> klavişindən istifadə edib şəklin surətini onun sağına səliqə ilə birləşdir.

Aşağıdakı şəkil alınacaq.

8. TƏKRARLA 2 DƏFƏ

9. <Ctrl> klavişindən istifadə edib şəklin surətini onun aşağısına səliqə ilə birləşdir.

Aşağıdakı şəkil alınacaq.

Bu naxışın hazırlanmasında eyni əməliyyatlar - seçdirmə, köçürmə və yapışdırma əməliyyatları bir neçə dəfə təkrarlanır.

Alqoritmdə iki dövrdən istifadə olunub. Birinci dövrün icrası zamanı əvvəl iki fiqurlu, sonra dörd fiqurlu, daha sonra isə səkkiz fiqurlu naxış alınacaq.

FİKİRLƏŞ

İkinci dövrün icrası zamanı naxışların alınma ardıcıllığı necə olacaq?