### Vurma cədvəlin hazırlanması

1. WordPad mətn redaktorunu başlat.
2. Proqramın pəncərəsini iş masasının sol yarısında yerləşdir.
3. Kalkulyator proqramını başlat.
4. Proqramın pəncərəsini iş masasının sağ yarısında yerləşdir.
5. Mətn redaktoruna keç. Bunun üçün siçanın göstəricisini WordPad proqramının iş sahəsində çıqqıldat.
6. 15 * 13 = mətnini yığ.
7. Kalkulyator proqramına keç. Uyğun hesablamanı apar.
8. Mətn redaktoruna keç. Kursorun olduğu yerə Kalkulyatorun ekranındakı ədədi yığ.
9. <Tab> ( ) klavişini bas.
10. 16 * 13 = mətnini yığ.
11. 7, 8 və 9-cu addımları təkrarla.
12. 17 * 13 = mətnini yığ.
13. 7, 8 və 9-cu addımları təkrarla.
14. 18 * 13 = mətnini yığ.
15. 7 və 8-ci addımları təkrarla.
16. <Enter> klavişini bas. Kursor növbəti sətrə keçəcək.

“Vurma cədvəli”nin növbəti sətirlərini eyni qayda ilə doldur.

FİKİRLƏŞ
Dərsliyin 78-ci səhifəsini diqqətlə nəzərdən keçir. Orada mətn necə formatlanıb?