Fiqurların kəsişməsi

Əgər “İdmançılar” qrupunu hər hansı bir fiqurla, məsələn, üçbucaqla, “Musiqiçilər” qrupunu isə dairə ilə göstərsək, onda həm idmanla, həm də musiqi ilə məşğul olanlar eyni zamanda hər iki fiqura aid olmalıdır. Yəni onlar bu iki fiqurun kəsişməsindən alınan fiqura aid olacaq.

Bu deyilənləri sxematik olaraq
aşağıdakı kimi göstərmək olar.

Musiqi və idmanla məşğul olan şagirdlər

FİKİRLƏŞ
Anar idmanla, Banu musiqi ilə, Ceyhun həm idmanla, həm də musiqi ilə, Dilarə isə rəsmlə məşğul olur. Hər bir şagirdin yerini yuxarıdakı sxemdə göstər.

Göründüyü kimi, adında “və” sözü olan qrupun obyektləri müvafiq fiqurların kəsişməsində yerləşir. Kəsişmədən alınan fiqurun özü də ayrıca bir qrupu təsvir edir.