açar sözlər

- Sənəd
- Mətnin formatlanması
- Mətnin çapı

Çap

Proqramların əksəriyyətində olduğu kimi, mətn redaktorunda da sənədi çap etmək üçün Print komandası nəzərdə tutulub.

Printerdə bir sənəd çap edilən zaman başqa bir sənədi də çapa göndərmək olar. Ancaq bu halda ikinci sənəd öz növbəsini gözləyəcək. Çoxlu səhifədən ibarət sənədin çapını yarıda kəsmək imkanı da var.

Sənədi çap etməzdən öncə printer kompüterə qoşulmalı və işə salınmalıdır.

Power düyməsi

Printerin çapa hazır olmasını onun üzərindəki Power düyməsinin yanmasına görə bilmək olar. Əlbəttə, printerə çap üçün kağız da lazımdır. Printerlərdə kağızı qoymaq üçün xüsusi yer olur.

Yardım menyusu

WordPad proqramında işləyərkən yaranan suallara müstəqil olaraq cavab tapmaq üçün onun yardım menyusundan istifadə etmək olar.

Bu menyunu proqramın istənilən yerindən <F1> klavişi vasitəsilə çağırmaq olar.

Açılan pəncərədə istədiyiniz mövzunu tapmaqla onun haqqında əlavə məlumat ala bilərsiniz.