### QRAFİK REDAKTOR

16

## QRAFİK REDAKTORUN
ALƏTLƏRİ

- Paint proqramı haqqında nə bilirsən?
- Qrafik redaktorun hansı alətlərini tanıyırsan?

Qrafik redaktorlar

Kompüter informasiya ilə işləyən universal qurğudur. Çünki kompüter istər ədədi və qrafik, istərsə də mətn və səs informasiyaları ilə işləyir.
Kompüterdə hər informasiya növü ilə işləmək üçün müvafiq proqramlar olur. Qrafik informasiya ilə işləyən proqramlar qrafik redaktorlar adlanır.
Belə proqramlardan biri – Paint qrafik redaktoru ilə artıq tanışsınız.

FİKİRLƏŞ

Bu şəkillərdən hansı daha çox xoşuna gəlir? Niyə?

Rəsm alətləri

Rəssam şəkil çəkərkən müxtəlif alətlərdən istifadə etdiyi kimi, Paint proqramında da müvafiq rəsm alətləri nəzərdə tutulmuşdur. Bu alətlərin bir qismi ilə artıq işləmisiniz.

Lakin tez bir zamanda keyfiyyətli şəkil hazırlamaq üçün bəzən həmin alətlər azlıq edir; məsələn, istənilən xətti Karandaş və ya Fırça aləti ilə çəkmək o qədər də asan deyil.