### ALQORİTM VƏ İCRAÇILAR

12

## ALQORİTMİN İCRAÇISI

- Alqoritm haqqında nə bilirsən?
- Dərsdə hansı alqoritmləri icra edirsən?

Alqoritm

Hər hansı məsələni həll etmək üçün müəyyən hərəkətlər planı qurulur.

Məqsədə çatmaq üçün tərtib olunan hərəkətlər planı informatikada alqoritm adlanır.

Hər bir alqoritmin başlanğıcı və sonu olur və o, müəyyən sayda addımlardan ibarətdir.

Alqoritmin icraçısı

Şəkildəki uşaqların hər biri müəyyən alqoritmləri yerinə yetirir. Alqoritmi yerinə yetirənə alqoritmin icraçısı deyilir. Alqoritmin hər bir addımı icraçının başa düşdüyü komanda şəklində olmalıdır.

İcraçılara nağıllarda çox rast gəlmişsiniz. “Məlikməmmədin nağılı”nda Simurq quşu, “Ələddinin sehrli çırağı”nda Cin, “Balıqçı və balığın nağılı”nda Qızıl balıq icraçılardır.

FİKİRLƏŞ
İcraçılara daha hansı nağıllarda rast gəlmisən?