açar sözlər

- Budaqlanma
- Şərt bloku
- Budaqlanan alqoritm
- Əgər - onda - əks halda
- Komanda

Budaqlanan alqoritmlər

Tutaq ki, ayaqqabılarınızı geyinərkən onların təmiz olmadığını görürsünüz. Bu halda alqoritm dəyişəcək.

Başlanğıc

1. Əl-üzünü yu və dişlərini fırçala
2. Səhər yeməyini ye
3. Paltarını geyin
4. Əgər ayaqqabıların çirklidirsə,
   onda
   5. Ayaqqabılarını təmizlə

6. Ayaqqabılarını geyin

Son

Göründüyü kimi, blok-sxemə yeni fiqur – romb əlavə olundu.

Blok-sxemdə rombun daxilində şərt yazılır.

Alqoritmin növbəti addımının seçilməsi bu şərtdən asılı olur.

Alqoritmdə iki variantdan birinin seçildiyi yer budaqlanma adlanır. Belə alqoritmlərə isə budaqlanan alqoritmlər deyilir.

Əgər - onda

Adətən, alqoritmlərin sözlə yazılışında hər komanda yeni sətirdən yazılır və onlar nömrələnir. Alqoritmlərdə budaqlanma “əgər”, “onda” sözləri vasitəsilə yazılır.

“Əgər” sözündən sonra şərt, “onda” sözündən sonra isə yerinə yetiriləcək komanda (komandalar) göstərilir.

FİKİRLƏŞ
Budaqlanan alqoritmlərə şərti alqoritmlər də deyilir.
Sizcə, şərti alqoritmlərdə “budaqlanma” sözü hansı mənada işlədilir?