### QRAFİK REDAKTOR

17

## ŞƏKLİN FORMASININ
DƏYİŞDİRİLMƏSİ

- Paint proqramında şəklin fraqmentini kəsmək və başqa yerə aparmaq üçün hansı alətdən istifadə olunur?
- Seçdirilmiş şəklin fraqmentini necə çoxaltmaq olar?

Paint proqramında şəklin fraqmentinin seçdirilməsi, yerinin dəyişdirilməsi, çoxaldılması və silinməsi imkanları ilə tanışsınız. Bəzən şəklin fraqmenti üzərində işləyərkən bu imkanlar kifayət etmir.

FİKİRLƏŞ
Şəkildəki eyni obyektləri göstər. Onların fərqi nədədir?

Paint proqramında şəklin fraqmentini böyütmək, kiçiltmək, sıxmaq, döndərmək, yaxud əymək imkanları nəzərdə tutulmuşdur.