### İNFORMASİYA

2

## İNFORMASİYA TEXNOLOGİYALARI

- Texnologiya dərslərində nə öyrənirsən?
- Nəyin hazırlanma texnologiyası daha çox xoşuna gəlir?

Texnologiya

İnsanlar öz işlərini yüngülləşdirmək, yaşayışlarını yaxşılaşdırmaq üçün daim yeni-yeni obyektlər yaradırlar. Bunun üçün müxtəlif üsul və vasitələrdən istifadə edirlər.

Hər hansı işi yerinə yetirmək üçün istifadə olunan üsul və vasitələrin toplusu texnologiya adlanır.

“Texnologiya” sözünün yunan dilində mənası “bacarıq, ustalıq haqqında elm” deməkdir.

Müxtəlif texnologiyalar var: evin tikilmə texnologiyası, çörəyin bişirilmə texnologiyası, ağacın emalı texnologiyası və s. Hər hansı işin yerinə yetirilmə texnologiyası bir neçə mərhələdən ibarət olur; məsələn, dərzi paltar tikmək üçün ölçü götürür, parçanı biçir, biçilmiş hissələri bir-birinə tikir və s.

FİKİRLƏŞ
“Texnologiya” sözündən istifadə edib şəkli adlandır.