Paint qrafik redaktorunun imkanlarından istifadə edib vizit kartı düzəldək.

açar sözlər

- Mətnli şəkil
- Şəkilli mətn
- Yazı aləti
- Şrift
- Şriftin ölçüsü

### Vizit kartının hazırlanması

1. Paint proqramında “Şəklin atributlarının dəyişdirilməsi alqoritmi”ndən istifadə etməklə iş sahəsinin enini 9 sm, hündürlüyünü isə 5 sm göstər.
2. Düzbucaqlı alətini seç və iş sahəsinin qırağı boyunca düzbucaqlı çək.
3. Rənglə doldurma aləti vasitəsilə düzbucaqlının içərisini istədiyin rənglə boya.
4. Yazı alətini seç və özün haqqında məlumatı (soyadın, adın, oxuduğun məktəb və sinif) klaviaturadan daxil et.
5. Yaratdığın vizit kartını kompüterin yaddaşında saxlamaq üçün düyməsini çıqqıldat.
6. Açılan siyahıdan Save As bəndini seç. Müvafiq pəncərə açılacaq.
7. Həmin pəncərədə öz qovluğunu tap və aç.
8. Şəkli adlandırmaq üçün File name sətrində müvafiq ad yaz (məsələn: Vizit kartım).

“Şəklin çap edilməsi alqoritmi”ndən istifadə edib vizit kartınızı çapa verə bilərsiniz.

FİKİRLƏŞ
Qrafik redaktorda bu şəklin hazırlanmasında hansı alətlərdən istifadə olunmuşdur?