### MƏNTİQ

10

## “ƏGƏR – ONDA” QAYDASI

- “Əgər – onda” sözlərindən istifadə etməklə cümlə qur.

Siz artıq “və”, “və ya” sözlərindən istifadə etməklə mürəkkəb mülahizələr qurmağı öyrəndiniz.

İki sadə mülahizədən başqa cür də mürəkkəb mülahizə qurmaq olar; məsələn, şəklə baxıb iki sadə mülahizə söyləyək:

Leysan yağır.
Küçədə gölməçələr var.

Bu iki mülahizədən belə bir mülahizə quraq:

Əgər leysan yağırsa, onda küçədə gölməçələr var.

Yeni mülahizədə “əgər” və “onda” sözlərindən istifadə olunub.

FİKİRLƏŞ
Bu fikri başqa cür necə davam etdirmək olar?
“Əgər leysan yağırsa, onda ...”