### İNFORMASİYA

1

## TEXNİKADA İNFORMASİYA

- Evinizdə hansı məişət texnikası var?
- Onlardan hansı işlərdə istifadə olunur?

Biz söhbət edəndə, kitab oxuyanda, təbiəti müşahidə edəndə, kompüterdə işləyəndə informasiya alırıq. Başqa canlılar, həmçinin bitkilər də ətraf aləmdən informasiya qəbul edir. İnformasiya prosesləri təkcə insanlar arasında deyil, həm də təbiətdə baş verir.

İnformasiya prosesləri dedikdə informasiyanın toplanması, qəbulu, emal edilməsi, saxlanması, ötürülməsi, axtarılması kimi başa düşülür.
FİKİRLƏŞ
Şəklə diqqətlə bax. Oradakı informasiya proseslərinə aid nümunələr göstər.