açar sözlər

- Mətnin redaktəsi
- Mətnin formatlanması
- Abzas
- Mətnin düzləndirilməsi

Düzləndirmə

Sənədin görünüşünü və mətnin yerləşməsini dəyişmək üçün mətn redaktorunda əlavə imkanlar var. Belə imkanlardan biri mətnin düzləndirilməsidir.

WordPad redaktorunda mətni üç cür düzləndirmək olar: sola, sağa və mərkəzə. Bu məqsədlə alətlər zolağında uyğun düymələr nəzərdə tutulub:

- sola düzləndirmə,

– mərkəzə düzləndirmə,

- sağa düzləndirmə.

### Mətnin düzləndirilməsi

1. Mətn fraqmentini seçdir.
2. Alətlər zolağında uyğun düzləndirmə düyməsini çıqqıldat.

Sola düzləndirmə zamanı sətirlərin ucları səhifənin sol qırağına nəzərən düz olur, sağ qıraq isə “kələ-kötür” qalır.

Mərkəzə düzləndirilmiş mətnin hər bir sətri səhifənin mərkəzindən eyni məsafədə yerləşir. Başqa sözlə, mətnin hər bir sətri səhifənin mərkəzinə nəzərən simmetrik olur.

Sağa düzləndirmə zamanı sətirlərin ucları səhifənin sağ qırağına nəzərən düz olur, sol qıraq isə “kələ-kötür” qalır.

### BÜLBÜL

Oxu, bülbülüm, oxu,
Yazdır, səhər çağıdır.
Oxu, sənin xoş səsin
Şənliklər qaynağıdır.

Oxu, çöldə, çəməndə,
El əkəndə, biçəndə,
Başla yeni bir dastan,
Biz bənövşə dərəndə.

Abdulla Şaiq

FİKİRLƏŞ
Bu şeirin hissələri necə düzləndirilib?